🙆♀️ 爽腩河 $29 #灣仔係灣仔食lunch，真係完全唔需要擔心無野食。朋友話呢間牛腩唔錯，所以一於去試下。平時其他牛腩舖好快賣晒爽腩，想食真係靠彩數，但呢到下午兩點都仲有得賣，但唔係因為無人食，正因為多人食加上用爽腩做主打，所以供應量較多😁 爽腩炆得既腍又爽，筋膜煙韌有咬口 帶少許肥。河粉挺軟滑，吸埋無乜味精既牛骨湯，湯應該用大量牛骨熬，好香濃，而且飲完唔口渴，$29真係超晒班，最難得係爽腩同河粉都好足料，誠意十足👍